ประกาศกระทรวงการคลัง

ว่าด้วยการแต่งตั้งเจ้าพนักงาน (ฉบับที่  76)

เรื่อง แต่งตั้งเจ้าพนักงานประเมินตามประมวลรัษฎากร

 อาศัยอำนาจตามความในมาตรา 4 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 20) พ.ศ. ๒๕13 รัฐมนตรีว่าการกระทรวงการคลัง
ประกาศแต่งตั้งเจ้าพนักงานประเมินตามประมวลรัษฎากร ดังต่อไปนี้

 ข้อ 1 ให้บุคคลซึ่งเป็นพนักงานของบริษัท รักษาความปลอดภัย กรุงไทยธุรกิจบริการ จำกัด เป็นเจ้าพนักงานประเมินตามมาตรา 16 แห่งประมวลรัษฎากร เฉพาะการดำเนินงาน
ในส่วนที่เกี่ยวข้องกับการปฏิบัติงานตามโครงการทดลองส่งจดหมายแจ้งเตือน (Notification Letter)
ให้ยื่นแบบแสดงรายการภาษีเงินได้บุคคลธรรมดาครึ่งปี (ภ.ง.ด.94) สำหรับปีภาษี 2566 โดยใช้บริการจากบุคคลภายนอกจัดพิมพ์และส่งจดหมายแจ้งเตือนไปยังผู้ประกอบการแทนกรมสรรพากร ทั้งนี้ บุคคลดังกล่าวต้องได้รับอนุญาตจากอธิบดีกรมสรรพากร

 ข้อ 2 ประกาศนี้ให้ใช้บังคับตั้งแต่วันที่ 14 กันยายน พ.ศ. 2566 เป็นต้นไป

 ประกาศ ณ วันที่  18  กันยายน  พ.ศ. 2566

 จุลพันธ์ อมรวิวัฒน์

 (นายจุลพันธ์ อมรวิวัฒน์)

 รัฐมนตรีช่วยว่าการฯ ปฏิบัติราชการแทน

 รัฐมนตรีว่าการกระทรวงการคลัง